[bookmark: _GoBack]
[image: kapaku]

FLETORJA ZYRTARE
E REPUBLIKËS SË SHQIPËRISË




Botim i Qendrës së Publikimeve Zyrtare
shqiptar.gov.al 



	 Nr.14
	21 shkurt
	                  2007




P Ë R M B A J T J A
Faqe

	Vendim i KM
nr.28, datë 24.1.2007
	Për përbërjen e Këshillit të Arsimit të Lartë dhe Shkencës 
	227

	
	
	

	Vendim i KM
nr.29, datë 24.1.2007
	Për ristrukturimin për efekt privatizimi të shoqërisë anonime “Armo” ……………………………………
	228

	
	
	

	Vendim i KM
nr.31, datë 24.1.2007
	Për miratimin e listës së inventarit të pronave të paluajtshme shtetërore, në komunën Fratar të qarkut të Fierit …………
	228

	
	
	

	Vendim i KM
nr.32, datë 24.1.2007

	Për miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Bushat të qarkut të Shkodrës ………
	

229

	
	
	

	Vendim i KM
nr.33, datë 24.1.2007

	Për miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Ngraçan të qarkut të Fierit ………
	230

	
	
	

	Vendim i KM
nr.34, datë 24.1.2007

	Për miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Ishëm të qarkut të Durrësit ………
	231

	
	
	

	Vendim i KM
nr.35, datë 24.1.2007

	Për procedurat dhe format e shitjes së truallit, të pajisur me infrastrukturë, për qëllime tregu …………………………
	
232

	
	
	

	Vendim i KM
nr.37, datë 24.1.2007

	Për një ndryshim në vendimin nr.427, datë 4.8.2000 të Këshillit të Ministrave “Për krijimin e Agjencisë së Zhvillimit të Zonave Malore”, të ndryshuar ………………
	

234

	
	
	

	Vendim i KM
nr.41, datë 31.1.2007

	Për disa ndryshime në vendimin nr.704, datë 11.10.2006 të Këshillit të Ministrave “Për kriteret e vlerësimit të pronës shtetërore, që privatizohet, si dhe për procedurën e shitjes”……
	


236

	
	
	

	Vendim i KM
nr.42, datë 31.1.2007


	Për përcaktimin e pagës minimale mujore për efekt të llogaritjes së kontributeve të sigurimeve shoqërore dhe shëndetësore, sipas nomenklaturës së veprimtarisë ekonomike, për punëmarrësit e sektorit privat, që punojnë në punë të kualifikuara, si dhe për personelin drejtues tekniko-ekonomik të tyre ………………………………
	




236

	
	
	

	Vendim i KM
nr.43, datë 31.1.2007


	Për një ndryshim në vendimin nr.230, datë 4.4.1998 të Këshillit të Ministrave “Për privatizimin e pjesëve të kapitalit të zotëruar nga shteti në shoqëritë me kapital të përbashkët”, të ndryshuar........................................
	239

	
	
	

	Vendim i KM
nr.44, datë 31.1.2007

	Për disa ndryshime dhe shtesa në vendimin nr.119, datë 18.3.2000 të Këshillit të Ministrave “Për procedurat e privatizimit me ankand të paketave shtetërore të aksioneve të shoqërive tregtare, që veprojnë në sektorët jostrategjikë”, të ndryshuar.....................................
	240

	
	
	

	Vendim i KM
nr.45, datë 24.1.2007


	Për shpalljen e gjireve të Raguzës, 1 e 2, porte për strehimin e mjeteve detare të sekuestruara, mjeteve detare në rrezik për ngjarje të jashtëzakonshme dhe të mjeteve detare jashtë përdorimit (port  rifuxho) ……………………
	241

	
	
	

	Vendim i KM
nr.48, datë 31.1.2007

	Për përcaktimin e rregullave për mbajtjen, përbërjen, afatet e përdorimit e të zëvendësimit të uniformës dhe të pajisjeve e të mjeteve të tjera, në përdorim të punonjësve të shërbimit pyjor..
	
242

	
	
	

	Vendim i KM
nr.49, datë 31.1.2007
	Për shpalljen e ekosistemit natyror të Malit me Gropa-Bizë-Martanesh “Peizazh i mbrojtur”……………………
	
253



VENDIM
Nr.28, datë 24.1.2007

Për PËRBËRJEN E KËSHILLIT TË ARSIMIT TË LARTË DHE SHKENCËS 
 
Në mbështetje të nenit 100 të Kushtetutës dhe të neneve 10/2, 10/3, 10/4 e 10/5 të ligjit nr.9576, datë 3.7.2006 “Për disa shtesa e ndryshime në ligjin nr.8461, datë 25.2.1999 “Për arsimin e lartë në Republikën e Shqipërisë””, me propozimin e Ministrit të Arsimit dhe Shkencës, Këshilli i Ministrave  
 
VENDOSI:
 
1. Këshilli i Arsimit të Lartë dhe Shkencës të përbëhet nga 19 anëtarë, si më poshtë vijon: 
 a)  Në detyrë funksionale shtetërore:
 i) Ministri i Arsimit dhe Shkencës				kryetar
ii) Kryetari i Akademisë së Shkencave				anëtar
iii) Kryetari i Konferencës së Rektorëve				anëtar
iv) Një përfaqësues i caktuar nga Ministria e Financave		anëtar.
 b)  15 përfaqësues, ekspertë të fushës së arsimit të lartë, shkencës, teknologjisë dhe sektorit privat:
1. Artan Fuga
2. Anila Godo
3. Aleksandër Xhuvani
4. Bardhyl Musaj
5. Evan Roco
6. Lindita Lati
7. Llukan Puka
8. Marenglen Gjonaj
9. Myqerem Tafaj
10. Petraq Petro
11. Romeo Gurakuqi
12. Spiro Qirko
13. Thoma Korini
14. Ylli Pango
15. Xhezair Zaganjori
 2. Kryetari dhe anëtarët e Këshillit të Arsimit të Lartë dhe Shkencës të paguhen, për çdo muaj,  përkatësisht me 30 për qind dhe 20 për qind të pagës së sekretarit të përgjithshëm në ministri. 
Ky vendim hyn në fuqi menjëherë dhe botohet në Fletoren Zyrtare.
 
Kryeministri
Sali Berisha 


VENDIM
Nr.29, datë 24.1.2007

Për RISTRUKTURIMIN PËR EFEKT PRIVATIZIMI TË SHOQËRISË ANONIME “ARMO”
 
Në mbështetje të nenit 100 të Kushtetutës, të neneve 3 e 8 të ligjit nr.9117, datë 24.7.2003 “Për përcaktimin e formës dhe të strukturës së formulës së privatizimit të “ARMO” sh.a. Fier”, të nenit 164 të ligjit nr.7638, datë 19.11.1992 “Për shoqëritë tregtare”, të nenit 4 të ligjit nr.7926, datë 20.4.1994 “Për transformimin e ndërmarrjeve shtetërore në shoqëri tregtare”, të ndryshuar, dhe të neneve 22 e 23 të ligjit nr.7512, datë 10.8.1991 “Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave
 
VENDOSI:
 
1. Autorizimin e shoqërisë anonime “ARMO” të bëjë ndarjen e aseteve fikse dhe të llogarive financiare, që lidhen me veprimtarinë e pikave të tregtimit me pakicë të karburanteve, mbi bilancin e datës 31.12.2003. 
 2. Privatizimi i pikave të tregtimit me pakicë të karburanteve të bëhet në përputhje me procedurat e privatizimit të ndërmarrjeve dhe shoqërive tregtare shtetërore, të vogla dhe të mesme, të përcaktuara në vendimet nr.703, datë 11.10.2006 dhe nr.704, datë 11.10.2006 të Këshillit të Ministrave “Për kriteret dhe procedurat e vlerësimit dhe të shitjes së trojeve të ndërmarrjeve shtetërore apo të objekteve të veçuara, që i nënshtrohen privatizimit ose transformimit të tyre në shoqëri tregtare” dhe “Për kriteret e vlerësimit të pronës shtetërore, që privatizohet, si dhe për procedurën e shitjes”. 
3. Shoqëria anonime “ARMO” ruan të gjitha të drejtat mbi asetet, që i përgjigjen veprimtarisë së pikave të tregtimit me pakicë të karburanteve, deri në çastin e privatizimit të tyre. Të drejtat dhe detyrimet, më 31.12.2006, mbeten për llogari të shoqërisë “ARMO” sh.a. 
4. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi. 
 Ky vendim hyn në fuqi pas botimit në Fletoren Zyrtare.
 
Kryeministri
Sali Berisha 


VENDIM
Nr.31, datë 24.1.2007

Për MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, NË KOMUNËN FRATAR TË QARKUT TË FIERIT
 
Në mbështetje të nenit 100 të Kushtetutës dhe  të pikës 3 të nenit 8 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave
 
 VENDOSI:
 
1. Miratimin e listës së inventarit të pronave të paluajtshme shtetërore, që janë në juridiksionin, territorial dhe administrativ, të komunës Fratar të qarkut të Fierit, sipas propozimit të paraqitur nga këshilli i kësaj komune. 
Lista me 46 (dyzet e gjashtë) fletë, që i bashkëlidhet këtij vendimi, përfundon me numrin rendor 236 (dyqind e tridhjetë e gjashtë). 
 2. Ndryshimet, që mund t’i bëhen listës gjatë periudhës së afishimit, të pasqyrohen në listën përfundimtare të pronave, e cila miratohet nga Këshilli i Ministrave. 
 Ky vendim hyn në fuqi pas botimit nё Fletoren Zyrtare.
Kryeministri
Sali Berisha 
 VENDIM
Nr.32, datë 24.1.2007

Për MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS BUSHAT TË QARKUT TË SHKODRËS
 
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Bushat të qarkut të Shkodrёs, sipas lidhjes 1, e cila i bashkëlidhet këtij vendimi. 
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Bushat të qarkut të Shkodrёs, miratuar me vendimin nr.514, datë 18.7.2003 të Këshillit të Ministrave “Për miratimin e listës së inventarit të pronave të paluajtshme shtetërore në komunën Barbullush” dhe tё vendimit nr.181, datё 31.3.2005 tё Kёshillit tё Ministrave “Pёr miratimin e listёs sё inventarit tё pronave tё paluajtshme shtetёrore nё komunёn e Bushatit tё qarkut tё Shkodrёs”.
 2.     Ngarkohen Ministria e Brendshme dhe komuna Bushat për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
  
Kryeministri
Sali Berisha 

Vendim
Nr.33, datë 24.1.2007

Për miratimin e listës paraprake të pronave të paluajtshme publike, shtetërore, që trAnsferohen, në pronësi ose në përdorim, të komunës Ngraçan të qarkut të Fierit

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”,  të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Ngraçan të qarkut të Fierit, sipas lidhjes 1, e cila i bashkëlidhet këtij vendimi.
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Ngraçan të qarkut të Fierit, miratuar me vendimin nr.329, datë 21.5.2004 të Këshillit të Ministrave “Për miratimin e listës së inventarit të pronave të paluajtshme shtetërore në komunën Ngraçan”.
2. Ngarkohen Ministria e Brendshme dhe komuna Ngraçan për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 

Komuna Ngraçan						Lidhja 1

	Numrat  rendorë të pronave në listën e inventarit
	Fusha e përdorimit të pronës
	Lloji i transferimit

	1-2
	Prona që përdoren për realizimin e programeve arsimore
	Në pronësi

	6-7
	Prona që përdoren për realizimin e funksioneve në shëndetin publik
	Në pronësi

	29
	Infrastrukturë (troje të lira)
	Në përdorim

	8-21
	Shërbim funeral
	Në pronësi

	3-5
	Prona që përdoren për realizimin e programeve kulturore
	Në pronësi

	34-68
	Pyje kullota
	Në pronësi

	22-23, 25
	Infrastrukturë (rrugë vendore)
	Në pronësi

	26-28; 30-33
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim




VENDIM
Nr.34, datë 24.1.2007

Për MIRATIMIN E LISTËS PARAPRAKE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË KOMUNËS ISHËM TË QARKUT TË DURRËSIT
  
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave
 
VENDOSI:
 
1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të komunës Ishёm të qarkut të Durrёsit, sipas lidhjes 1, e cila i bashkëlidhet këtij vendimi. 
Lista paraprake, sipas kërkesave të këshillit të kësaj komune, është pjesë e listës së inventarit të pronave të paluajtshme publike, shtetërore, që janë brenda juridiksionit, territorial dhe administrativ, të komunës Ishёm të qarkut të Durrёsit, miratuar me vendimin nr.473, datë 16.7.2004 të Këshillit të Ministrave “Për miratimin e listës së inventarit të pronave të paluajtshme shtetërore në komunën Ishёm”.
  2. Ngarkohen Ministria e Brendshme dhe komuna Ishёm për zbatimin e këtij vendimi. 
 Ky vendim hyn në fuqi pas botimit në Fletoren Zyrtare.
  
Kryeministri
Sali Berisha 
 





 Komuna Ishëm								Lidhja 1

	Numrat  rendorë të pronave në listën e inventarit
	Fusha e përdorimit të pronës
	Lloji i transferimit

	1-14
	Prona që përdoren për realizimin e programeve arsimore
	Në pronësi

	15-21
	Prona që përdoren për realizimin e funksioneve në shëndetin publik
	Në pronësi

	37-122; 143-314;
	Pyje, kullota
	Në pronësi

	34; 36
	Prona që përdoren në fushën e kulturës
	Në pronësi

	22-32
	Shërbim funeral
	Në pronësi

	322-335; 337; 339; 389-428
	Infrastrukturë (rrugë vendore)
	Në pronësi

	343-344; 349; 354-355; 359; 360; 364-366; 370-372; 376-379; 383-384; 388; 472; 473; 487; 493; 506; 524; 525; 532, 533; 547; 549
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka joproduktive)
	Në pronësi

	340-342; 345-348; 350-353; 373-375; 385-387; 356-358; 361-363; 367-369; 380-382
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim



 
VENDIM
Nr.35, datë 24.1.2007

Për PROCEDURAT DHE FORMAT E SHITJES SË TRUALLIT, TË PAJISUR ME INFRASTRUKTURË, PËR QËLLIME TREGU
 
 Në mbështetje të nenit 100 të Kushtetutës dhe të pikës 1 të nenit 22 të ligjit nr.9232, datë 13.5.2004 “Për programet sociale të strehimit të banorëve të zonave urbane”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:
 
1. Procedura e shitjes së truallit, të pajisur me infrastrukturë, që ndodhet brenda juridiksionit territorial të bashkisë, realizohet nga kjo bashki. 
2. Trualli, pronë e shtetit, duhet të jetë i regjistruar në emër të bashkisë, si rezultat i transferimit të pronësisë, në bazë të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, ndërsa trualli, i blerë nga subjekte private, duhet të regjistrohet në emër të bashkisë, në zyrën e regjistrimit të pasurive të paluajtshme. 
3.  Programi i pajisjes së truallit me infrastrukturë zbatohet nga ministria, që mbulon fushën e strehimit, në bashkëpunim me bashkinё ku ndodhet trualli, në rastin kur trualli, pronë e shtetit, nuk ёshtё transferuar nё pronёsi tё saj. 
4. Subjekti shtetëror, që zbaton programin, i kërkon zyrës së regjistrimit të pasurive të paluajtshme vërtetimin e pronësisë, dokumentacionin përkatës, si dhe çmimin për m2  të trojeve të shitura në tre muajt e fundit. Informacioni i kërkuar i dërgohet subjektit shtetëror kërkues, brenda 15 ditëve. 
5. Në rastin kur zyra e regjistrimit të pasurive të paluajtshme nuk ka të përcaktuara çmime për shitjen e truallit në zonën në fjalë apo në zona të afërta me të, si dhe në rastet kur çmimet e raportuara nga kjo e fundit rezultojnë të jenë më të ulëta se çmimet reale të tregut të shitblerjes së trojeve në atë zonë, subjekti shtetëror, që zbaton programin, ngre komisionin e vlerësimit të truallit, i cili, brenda  20 ditëve, përcakton vlerën mesatare të shitblerjes së truallit për m2, në bazë të sondazheve për kërkesë-ofertën e tregut për shitblerjen e trojeve, në zonat me karakteristika të ngjashme. 
6. Kriteret e vlerësimit të karakteristikave të ngjashme janë: 
a)  afërsia me qendrat e banuara, ku afërsi e përshtatshme do të merret angazhimi i jo më tepër se 20 minuta kohë lëvizje me automjet privat ose 30 minuta kohë lëvizje me shërbim urban;
b)  afërsia me qendrat e punësimit, ku afërsi e përshtatshme vlerësohet angazhimi i jo më tepër se 30 minuta kohë lëvizje me automjet privat ose mbi 40 minuta kohë lëvizje me shërbim urban;
c)  afërsia me shërbime të tjera, urbane dhe komunitare, si: shërbimi shëndetësor, arsimor, qendra tregtare etj., ku afërsia e përshtatshme me këto shërbime vlerësohet angazhimi i jo më tepër se 20 minuta lëvizje në këmbë.
7. Në të gjitha rastet, çmimi i shitjes së truallit nuk duhet të jetë më i ulët se çmimi, me të cilin është shitur një truall, pronë private, i papajisur me infrastrukturë, në një zonë të ngjashme. Këtij çmimi i shtohen shpenzimet për studimin urbanistik, infrastrukturën dytësore, si dhe vlera e shtuar për shkak të urbanizimit. Me infrastrukturë dytësore kuptohet rrjeti rrugor, rrjeti i ujësjellësit e i kanalizimeve, rrjeti elektrik dhe telefonik, nga degëzimi kryesor deri në lidhjen me sistemin e brendshëm të objekteve të banimit dhe të shërbimit të zonës së studiuar. 
8. Kur subjekti, që zbaton programin, ka blerë truall nga një subjekt privat, çmimi i shitjes së truallit nuk duhet të jetë më i ulët se çmimi, me të cilin është blerë, plus investimin e kryer për prishje, nëse ka, pёr  infrastrukturën dhe vlerën e shtuar, për shkak të urbanizimit. 
9. Shitja e truallit, të pajisur me infrastrukturë, bëhet me ankand. Njoftimi për shpalljen e ankandit bëhet në të paktën dy gazeta, me shpërndarje në të gjithë territorin e Republikës së Shqipërisë dhe me tirazh më të lartë, apo me mjete të tjera të informimit publik dhe shpallet në një vend të dukshëm, pranë bashkisë ose ministrisë, në varësi të subjektit shtetëror, që zbaton programin. 
10. Në njoftimin për shpalljen e ankandit përcaktohen: 
a)  vendi, data dhe ora e zhvillimit të ankandit;
b)  vendndodhja e truallit, që do të shitet dhe sipërfaqja e tij;
c)  vlera fillestare e fillimit të ankandit.
11. Nga çasti i njoftimit të çmimit të shitjes së truallit, të pajisur me infrastrukturë, brenda 30 ditëve, subjekti shtetëror, që zbaton programin, mbledh dhe seleksionon ofertat e subjekteve private të interesuara, duke nxitur pjesëmarrjen e sa më shumë subjekteve. Me mbarimin e këtij afati subjekti shtetëror mbledh të gjitha subjektet, që kanë paraqitur ofertat dhe organizon ankandin, për sigurimin e ofertave më të larta, për çmimin e shitjes së truallit ose për sipërfaqen e përgjithshme, më të madhe të banesave sociale. 
12. Kur subjektet private kërkojnë blerjen e pjesëve të ndryshme të sipërfaqes së truallit, subjekti shtetëror, që organizon ankandin, kërkon krijimin e bashkimit të subjekteve të interesuara dhe vazhdon negociatat me përfaqësinë e këtij bashkimi. 
 13. Subjekti apo bashkimi i subjekteve, që fiton ankandin paraqet kërkesën për shesh ndërtimi, por nënshkruan një kontratë shitblerjeje me subjektin shtetëror, ku përcaktohen të drejtat dhe detyrimet e të dyja palëve, si dhe mënyra e pagesës së truallit, të pajisur me infrastrukturë. 
14. Pagesa për shitjen e truallit, të pajisur me infrastrukturë, mund të bëhet: 
a)  në vlerë monetare, në llogari të subjektit, që zbaton programin;
b)  në natyrë, kundrejt sigurimit të një sipërfaqeje të caktuar banesash sociale.
15. Llogaritja e sipërfaqes së banesave, sipas shkronjës “b” të pikës 14 tё kёtij vendimi, bëhet me udhëzim të ministrit, që mbulon fushën e strehimit. 
16. Pronësia e truallit kalon nga subjekti shtetëror te subjekti privat vetëm pasi, në zyrën e regjistrimit të pasurive të paluajtshme, të jetë bërë regjistrimi i apartamenteve, që i takojnë subjektit shtetëror, në emër të tij. 
17. Numri i banesave, që përfiton subjekti shtetëror, që zbaton programin, si kundërvlerë e vlerës së truallit, të pajisur me infrastrukturë, mund të kompensohet me objekte, që do të ndërtohen në këtë truall, ose me objekte të tjera, të ndërtuara më parë nga investitori, të cilat plotësojnë kriteret e vendndodhjes sipas pikës 6 të këtij vendimi, si dhe kushtet, normat e standardet në fuqi, për banesat. 
18. Blerja e truallit, pronë private, sipas pikës 8 të këtij vendimi, të papajisur me infrastrukture, për shndërrimin e tij në truall, të pajisur me infrastrukturë, për ndërtim banesash, të bëhet me shpallje publike, për një kohë jo më pak se 30 ditë. Në shpalljen për blerje përcaktohen sipërfaqja dhe karakteristikat, sipas pikës 6 të këtij vendimi, si dhe vlera kufi e blerjes, e shprehur në lekë/m2 . 
19. Ngarkohen ministria që mbulon fushën e strehimit dhe bashkitë për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

Kryeministri
Sali Berisha 


Vendim
Nr.37, datë 24.1.2007

Për një ndryshim në vendimin nr.427, datë 4.8.2000 të Këshillit të Ministrave “Për krijimin e Agjencisë së Zhvillimit të zonave malore” të ndryshuar

Në mbështetje të nenit 100 të Kushtetutës dhe të ligjit nr.9605, datë 11.9.2006 “Për ratifikimin e marrëveshjes së huasë, ndërmjet Republikës së Shqipërisë dhe Fondit Ndërkombëtar për Zhvillimin Bujqësor (IFAD), për financimin e programit për zhvillimin e qëndrueshëm të zonave rurale, malore”, me propozimin e Zëvendëskryeministrit, Këshilli i Ministrave

Vendosi:

1. Në statutin, që i bashkëlidhet vendimit nr.427, datë 4.8.2000 të Këshillit të Ministrave, të ndryshuar, të bëhen këto ndryshime:
a) Kudo në statut emërtimi “Bordi i Drejtorëve” zëvendësohet me emërtimin “Bordi Ekzekutiv”.
b) Neni 10 ndryshohet, si më poshtë vijon:

“Neni 10

Bordi drejtues përbëhet nga 11 anëtarë, si më poshtë vijon:
- ministri përgjegjës për ekonominë				kryetar
- një drejtor i përgjithshëm, në ministrinë përgjegjëse
për bujqësinë						 	anëtar
- një drejtor i përgjithshëm në ministrinë përgjegjëse
për çështje të pushtetit vendor					anëtar
- një drejtor i përgjithshëm në Ministrinë e Financave		anëtar
- një drejtor i përgjithshëm në ministrinë përgjegjëse
për çështje të mjedisit						anëtar
- një përfaqësues i shoqatës së bankierëve				anëtar
- një përfaqësues i dhomave të tregtisë				anëtar
- një përfaqësues i shoqatave kryesore të 
prodhuesve/tregtuese						anëtar
- një përfaqësues i zgjedhur nga Forumi i Zonave
Malore								anëtar
- një përfaqësues i shoqatës së komunave				anëtar
- një përfaqësues i shoqatës së këshillave të qarqeve		anëtar.
Drejtori i Fondit të Financimit të Zonave Malore ka detyrimin të ndjekë, me cilësinë e vëzhguesit, mbledhjet e Bordit Ekzekutiv.
Procedura e plotësimi të vendeve të jetë, si më poshtë vijon:
Procedura për zgjedhjen e përfaqësuesve të nivelit drejtor drejtorie në ministritë përkatëse:
- Me kërkesë me shkrim të kryetarit të bordit drejtues, ministrat përgjegjës caktojnë drejtorët, përfaqësues të ministrive përkatëse në bord. Drejtorët e përgjithshëm caktohen nga strukturat, që kanë lidhje bashkëpunimi me veprimtarinë e kësaj Agjencie. Drejtorët i raportojnë, me shkrim, ministrit përgjegjës, për çështje të pjesëmarrjes, qëndrimit dhe vendimit të tyre në bord. Drejtori i Përgjithshëm, për çështje të rëndësishme, këshillohet, paraprakisht, me ministrin përgjegjës. Ai është përfaqësues i institucionit. Ministri përgjegjës ka të drejtë të lirojë anëtarin nga detyra e përfaqësuesit në bord dhe ta zëvendësojë atë në çdo kohë.
Procedura për zgjedhjen e përfaqësuesve të Forumit të Zonave Malore:
- Me kërkesë me shkrim të kryetarit të Bordit Ekzekutiv, Forumet e Zonave Malore, me rotacion 1 herë në 6 muaj, caktojnë drejtpërdrejt përfaqësuesit e tyre. Kandidaturat preferohen të jenë juristë, ekonomistë, inxhinierë apo agronomë/veterinerë.
Procedura për zgjedhjen e përfaqësuesve të qeverisjes vendore (mandati 2 vjet):
Ministri përgjegjës edhe për çështjet e pushtetit vendor përgatit listën emërore të kryetarëve të komunave dhe të qarqeve të zonave malore, sipas strategjisë së MADA-s, dhe i kërkon shoqatave përkatëse të komunave dhe qarqeve paraqitjen e 3 kandidaturave për vendet vakant, për një (1) përfaqësues të shoqatave të komunave dhe një (1) përfaqësues të shoqatave të qarqeve nga këto lista. Këto shoqata, me votim vetëm të anëtarëve përfaqësues të zonave malore, zgjedhin ndërmjet tyre 3 kandidatura përfaqësuese, për vendin vakant në bordin drejtues dhe ia përcjellin ministrit për çështje të pushtetit vendor, brenda 15 ditëve, së bashku me kurrikulumin e tyre.
Ministri përgjegjës për çështjet e pushtetit vendor cakton njërin prej tyre, për vendin e anëtarit, kandidaturat preferohen të jenë juristë, ekonomistë, inxhinierë apo agronomë/veterinerë. Ministri duhet të përcaktojë si përfaqësues, drejtuesit e komunave dhe të qarqeve, me mundësi të larta zhvillimi. Kur, brenda 15 ditëve nuk paraqitet asnjë propozim, ministri përgjegjës njofton kryetarin e bordit drejtues të organizojë zgjedhjen e përfaqësuesve, nëpërmjet shortit, sipas listës emërore të kryetarëve të komunave dhe të qarqeve të zonave malore, të përgatitur nga ministri përkatës i pushtetit vendor.
Me “zona malore” kuptohet rrethi i programit, i përcaktuar në nenin 1 të ligjit për marrëveshjen e huasë.
Procedura për zgjedhjen e kandidaturave, përfaqësues të sektorit privat:
- Ministri i Financave u kërkon, me shkrim, të gjitha dhomave të tregtisë në zonat malore dhe shoqatave të prodhuesve me shtrirje në këto zona, zgjedhjen e 3 kandidaturave, si përfaqësues të tyre për vendet përkatëse për anëtar në bordin drejtues, të cilat ia përcjellin Ministrit brenda 10 ditëve, së bashku me kurrikulumin e tyre.
Ministri cakton njërin prej tyre, pasi ka verifikuar më parë pranë zyrave të tatim-taksave, nëse shoqatat kanë anëtarë debitorë ndaj shtetit. Kandidaturat, që i përcillen Ministrit, preferohen të jenë vetëm ekonomistë apo juristë. Mandati është 2 vjet. Shoqatat përkatëse kanë të drejtë që, në çdo kohë, t’i propozojnë ministrit përgjegjës lirimin nga funksioni të anëtarit. Ministri vlerëson propozimin dhe, kur e gjen të motivuar atë, kryen lirimin nga funksioni para afatit.
- Ministri i Financave i kërkon me shkrim shoqatës së bankierëve përcaktimin e 3 kandidaturave për vendin e anëtarit, përfaqësues të kësaj shoqate në bord. Shoqata e bankierëve, brenda 10 ditësh, dërgon propozimin me emrat e 3 kandidaturave, së bashku me kurrikulumin e tyre.
Kandidaturat, që i përcillen ministrit, preferohen të jenë vetëm ekonomistë apo juristë. Ministri i Financave, pasi njihet me mendimin e Guvernatorit të Bankës së Shqipërisë, për kandidaturat, cakton njërin prej tyre në funksionin e anëtarit të bordit drejtues. Mandati i tij është 2 vjet. Shoqata e bankierëve ose Banka e Shqipërisë kanë të drejtë, t’i propozojnë ministrit përgjegjës lirimin nga funksioni të anëtarit. Ministri vlerëson propozimin dhe kryen lirimin nga funksioni, kur e gjen të motivuar atë.”.
2. Me hyrjen në fuqi të këtij vendimi përfundon veprimtaria e bordit drejtues, ekzistues, dhe brenda 3 ditëve, të fillojnë procedurat për formimin e Bordit Ekzekutiv të ri, sipas përbërjes dhe afateve të miratuara në këtë vendim.
3. Ngarkohen Ministri i Ekonomisë, Tregtisë dhe Energjetikës, Ministri i Financave dhe Ministri i Brendshëm për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 



Vendim
Nr.41, datë 31.1.2007

Për disa ndryshime në vendimin nr.704, datë 11.10.2006 të Këshillit të Ministrave “Për kriteret e vlerësimit të pronës shtetërore, që privatizohet, si dhe për procedurën e shitjes”

Në mbështetje të nenit 100 të Kushtetutës dhe të ligjit nr.7512, datë 10.8.1991 “Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit”, të ndryshuar, me propozimin e Ministrit të Financave, Këshilli i Ministrave

Vendosi:

Në kapitullin III të vendimit nr.704, datë 11.10.2006 të Këshillit të Ministrave, të bëhen këto ndryshime:
1. Në shkronjën “b” të pikës 2, fjalët “…njoftim i dytë në dy gazeta me tirazh të lartë…”, zëvendësohen me “…njoftim i dytë në dy buletine të njëpasnjëshme të njoftimeve publike, sipas datës së përcaktuar nga Ministria e Financave (Drejtoria e Administrimit dhe Shitjes së Pronave Publike) në njoftimin për botim…”.
2. Shkronja “a” e pikës 6 ndryshohet, si më poshtë vijon:
“a) Periudha e botimit zgjat 21 ditë nga data e botimit të parë dhe bëhet në çdo botim të Buletinit të Njoftimeve Publike, brenda këtij afati. Data e parë e botimit është data e përcaktuar në njoftimin që Ministria e Financave (Drejtoria e Administrimit dhe Shitjes së Pronave Publike) dërgon për botim.”.
3. Në paragrafin e dytë të pikës 10, fjalët “…në një gazetë kombëtare…”, zëvendësohen me “…në një botim të Buletinit të Njoftimeve Publike, sipas datës së përcaktuar nga Ministria e Financave (Drejtoria e Administrimit dhe Shitjes së Pronave Publike) në njoftimin për botim…”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 


VENDIM
Nr.42, datë 31.1.2007

PËR PËRCAKTIMIN E PAGËS MINIMALE MUJORE PËR EFEKT TË LLOGARITJES SË KONTRIBUTEVE TË SIGURIMEVE SHOQËRORE DHE SHËNDETËSORE, SIPAS NOMENKLATURËS sË VEPRIMTARISË EKONOMIKE, PËR PUNËMARRËSIT E SEKTORIT PRIVAT, QË PUNOJNË NË PUNË TË KUALIFIKUARA, SI DHE PËR PERSONELIN DREJTUES TEKNIKO-EKONOMIK TË TYRE

Në mbështetje të nenit 100 të Kushtetutës dhe të nenit 3 të ligjit nr.9645, datë 27.11.2006 “Për Buxhetin e Shtetit të vitit 2007”, me propozimin e Ministrit të Financave, Këshilli i Ministrave

VENDOSI:

1. Si bazë për përcaktimin e pagës minimale mujore, për efekt të llogaritjes së kontributeve të sigurimeve, shoqërore dhe shëndetësore, sipas sektorëve të ekonomisë, të shërbejë nomenklatura e veprimtarisë ekonomike, e përcaktuar në tabelën nr.1, që i bashkëlidhet këtij vendimi.
2. Paga minimale mujore, për efekt të llogaritjes së kontributeve të sigurimeve, shoqërore dhe shëndetësore, për punëmarrësit e sektorit privat, sipas nomenklaturës së veprimtarive ekonomike dhe të kërkesave të vendit të punës për kualifikim përcaktohet sipas tabelës nr.1, që i bashkëlidhet këtij vendimi.
3. Ngarkohet Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha 
Tabela nr.1

Paga minimale mujore pËr efekt të llogaritjes së kontributit të sigurimeve, shoqërore e shëndetësore, për punëmarrësit që punojnë në sektorin privat sipas nomeNklaturës së veprimtarive ekonomike

	Grupi
	Klasa
	Veprimtaritë ekonomike
	Paga minimale mujore për punëmarrësin

	
	
	
	Personel drejtues dhe tekniko- ekonomik
	Që punojnë në punë të kualifikuara

	1
	
	Bujqësia, gjuetia dhe shërbime plotësuese
	35.000
	18.200

	2
	
	Silvikultura, shfrytëzimi i pyjeve, shërbime plotësuese
	42.100
	21.900

	5
	
	Peshkimi, kultivimi i peshkut dhe shërbimet në lidhje me peshkimin 
	49.000
	25.600

	10
	
	Industria nxjerrëse, nxjerrja e qymyrgurit dhe e linjiteteve
	50.000
	33.000

	11
	
	Nxjerrja e naftës bruto, gazi natyror, shërbime plotësuese në nxjerrjen e naftës dhe të gazit, përveç studimeve gjeologjike
	0
	0

	
	11,1
	Nxjerrja e naftës bruto dhe gazit natyror
	52.500
	27.300

	
	11,2
	Shërbime plotësuese në nxjerrjen e naftës dhe gazit, përveç studimeve gjeologjike (23)
	37.900
	19.700

	13
	
	Nxjerrja e mineraleve metalike
	58.300
	30.300

	14
	
	Industri të tjera nxjerrëse
	48.600
	25.300

	15
	
	Industria ushqimore dhe e pijeve
	48.600
	25.300

	16
	
	Industria e duhanit
	35.600
	18.500

	17
	
	Industria e tekstileve
	45.400
	23.600

	18
	
	Industria e veshjeve dhe gëzofëve
	45.400
	23.600

	19
	
	Industria e lëkurës dhe e këpucës
	45.400
	23.600

	20
	
	Industria e drurit dhe fabrikimi i artikujve prej druri
	0
	0

	
	20,1
	Sharrimi, punimi dhe staxhionimi i drurit
	45.400
	23.600

	
	20,2
	Fabrikimi i kompensatës, rimesos, paneleve të veçanta dhe fibrës
	45.370
	23.593

	
	20,3
	Fabrikimi i artikujve në dru të karpentierëve dhe të zdrukthtarisë së ndërtesave
	48.611
	25.278

	
	20,4
	Fabrikimi i ambalazheve prej druri
	45.370
	23.593

	
	20,5
	Fabrikimi i artikujve të tjerë me dru, me tapë, të shportërisë dhe të xunkthit
	38.889
	20.222

	21
	
	Fabrikimi brumit të letrës dhe artikujve prej letre dhe kartoni
	48.611
	25.278

	22
	
	Botimi, shtypshkronja, riprodhimi i suporteve të regjistruara
	48.611
	25.278

	23
	
	Koksifikimi, rafinimi i naftës, industria bërthamore
	64.814
	33.704

	24
	
	Industria kimike
	48.611
	25.278

	25
	
	Industria e gomës dhe plastikës
	48.611
	25.278

	26
	
	Fabrikimi i artikujve të tjerë mineralë jometalikë
	48.611
	25.278

	27
	
	Metalurgjia dhe punimi i metaleve
	64.815
	33.704

	28
	
	Punimi me metale
	64.815
	33.704

	29
	
	Fabrikimi i makinave dhe pajisjeve, përfshirë instalimin, montimin, riparimin dhe mirëmbajtjen
	58.333
	30.333

	30
	
	Fabrikimi i pajisjeve elektrike dhe optike
	58.333
	30.333

	31
	
	Fabrikimi i makinave dhe pajisjeve elektrike
	58.333
	30.333

	32
	
	Fabrikimi i aparaturave radiotelevizive dhe atyre të komunikacionit
	45.370
	23.593

	33
	
	Fabrikimi i pajisjeve mjekësore, të precizionit, instrumenteve optike dhe orëve
	45.370
	23.593

	34
	
	Fabrikimi i mjeteve të transportit
	45.370
	23.593

	35
	
	Fabrikimi i mjeteve të tjera të transportit
	45.370
	23.593

	36
	
	Industri të tjera përpunuese
	0
	0

	
	36,1
	Fabrikimi i mobilieve
	55.093
	28.648

	
	36,2
	Bizhuteri
	55.093
	28.648

	
	36,3
	Fabrikimi i instrumenteve muzikore
	55.093
	28.648

	
	36,4
	Fabrikimi i artikujve të sportit
	55.093
	28.648

	
	36,5
	Fabrikimi i lojërave dhe lodrave
	45.370
	23.593

	
	36,6
	Industri të tjera përpunuese
	45.370
	23.593

	37
	
	Grumbullimi dhe përgatitja për riciklim
	42.130
	21.907

	40
	
	Prodhimi dhe shpërndarja e energjisë elektrike, gazit, avullit dhe ujit të ngrohtë
	45.370
	23.593

	41
	
	Depozitimi, pastrimi dhe shpërndarja e ujit
	45.370
	23.593

	45
	
	Ndërtimi
	48.611
	25.278

	50
	
	Tregtimi, mirëmbajtja dhe riparimi i automobilëve dhe motoçikletave
	42.130
	21.907

	51
	
	Tregtia me shumicë dhe ndërmjetësimi tregtar, (përveç mjeteve të transportit automobilistik)
	48.611
	25.278

	52
	
	Tregtia me pakicë; riparimi i artikujve personalë dhe shtëpiakë
	38.889
	20.222

	55
	
	Hotele dhe restorante
	38.889
	20.222

	60
	
	Transporti tokësor, transporti ndërmjet tubacioneve
	0
	0

	
	60,1
	Transporti hekurudhor
	37.269
	19.380

	
	60,2
	Transporte të tjera tokësore
	45.370
	23.593

	
	60,3
	Transporti me tubacione
	42.130
	21.907

	61
	
	Transporti ujor
	55.092
	28.648

	62
	
	Transporti ajror
	55.093
	28.648

	63
	
	Shërbime ndihmëse të transportit; aktivitete të agjencive të udhëtimit
	55093
	28.648

	64
	
	Postat dhe komunikacionet
	0
	0

	
	64,1
	Aktivitete të postës dhe të korrierëve
	43.750
	22.750

	
	64,2
	Telekomunikacioni
	61.574
	32.019

	65
	
	Ndërmjetësimi monetar dhe financiar, përveç aktiviteteve siguruese, si dhe fondeve të pensioneve
	51.852
	26.963

	66
	
	Aktivitete siguruese dhe të fondeve të pensioneve, përveç sigurimeve shoqërore të detyrueshme
	51.852
	26.963

	67
	
	Aktivitete ndihmëse të ndërmjetësimit financiar dhe atyre siguruese
	51.852
	26.963

	70
	
	Aktivitete të pasurive të patundshme
	64.815
	33.704

	71
	
	Dhënia me qira e pajisjeve pa operator dhe e artikujve personalë e shtëpiakë
	64.814
	33.704

	72
	
	Aktivitete informatike dhe aktivitete të lidhura me to
	48.611
	25.278

	73
	
	Kërkime-aplikime eksperimentale
	48.611
	25.278

	74
	
	Aktivitete të tjera profesionale
	38.889
	20.222

	75
	
	Administrimi publik dhe i mbrojtjes, sigurimi shoqëror i detyruar
	48.611
	25.278

	80
	
	Arsimi
	41.481
	21.570

	85
	
	Shëndetësia dhe veprimtari të tjera sociale
	41.481
	21.570

	90
	
	Aktivitete të tjera të shërbimit kolektiv, social dhe individual
	42.130
	21.907

	91
	
	Aktivitete të organizatave të ndryshme shoqërore
	42.130
	21.907

	92
	
	Aktivitete dëfrimi, kulturore dhe sportive
	42.130
	21.907

	93
	
	Aktivitete të shërbimeve personale
	38.889
	20.222

	95
	
	Shërbime në shtëpi
	38.889
	20.222

	96
	
	Aktivitete të prodhimit të mallrave të pandryshuara të familjeve private për përdorimin e vet
	38.889
	20.222


	97
	
	Aktivitete të prodhimit të shërbimeve të pandryshuara të familjeve private për përdorimin e vet
	38.889
	20.222







Vendim
Nr.43, datë 31.1.2007

Për një ndryshim në vendimin nr.230, datë 4.4.1998 të Këshillit të Ministrave “Për privatizimin e pjesëve të kapitalit të zotëruar nga shteti në shoqëritë me kapital të përbashkët”, të ndryshuar

Në mbështetje të nenit 100 të Kushtetutës dhe të nenit 23 të ligjit nr.7512, datë 10.8.1991 “Për sanksionimin dhe mbrojtjen e pronës private, të nismës së lirë, të veprimtarive private të pavarura dhe privatizimit”, të ndryshuar, me propozimin e Ministrit të Financave, Këshilli i Ministrave

Vendosi:

Paragrafi i dytë i pikës 8 të vendimit nr.230, datë 4.4.1998 të Këshillit të Ministrave, të ndryshuar, ndryshohet, si më poshtë vijon:
“Periudha e publikimit zgjat 21 ditë nga data e publikimit  të parë dhe bëhet në çdo botim të Buletinit të Njoftimeve Publike, brenda këtij afati. Data e parë e publikimit është data e përcaktuar në njoftimin që Ministria e Financave (Drejtoria e Administrimit dhe Shitjes së Pronave Publike), dërgon për publikim. Krahas këtij, publikimi bëhet edhe nëpërmjet internetit (faqja e Ministrisë së Financave).”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 


VENDIM
Nr.44, datë 31.1.2007

PëR DISA NDRySHIME DHE SHTESA Në VENDIMIN NR.119, DATë 18.3.2000 Të KËSHILLIT TË MINISTRAVE “PËR PROCEDURAT E PRIVATIZIMiT ME ANKAND TË PAKETAVE SHTETËRORE TË AKSIONEVE TË SHOQËRIVE TREgTARE, QË VEPROJNË NË SEKTORËT JOSTRATEGJIKË”, TË NDRYSHUAR

Në mbështetje të nenit 100 të Kushtetutës dhe të nenit 7 të ligjit nr.8334, datë 23.4.1998 “Për privatizimin e shoqërive tregtare, që veprojnë në sektorët jostrategjikë”, të ndryshuar, me propozimin e Ministrit të Financave, Këshilli i Ministrave

VENDOSI:

Në vendimin nr.119, datë 18.3.2000 të Këshillit të Ministrave, të ndryshuar, të bëhen këto ndryshime dhe shtesa:
1. Në shkronjën “A” të kapitullit I, të bëhen ndryshimet dhe shtesat e mëposhtme:
a) Pika 1 ndryshohet, si më poshtë vijon:
“1. Pas shqyrtimit të dokumentacionit, Ministria e Financave (Drejtoria e Administrimit dhe Shitjes së Pronave Publike) fillon menjëherë publikimin. Periudha e publikimit zgjat 30 ditë nga data e publikimit të parë dhe bëhet në çdo botim të Buletinit të Njoftimeve Publike, brenda këtij afati. Data e parë e publikimit të jetë data e përcaktuar në njoftimin, që Ministria e Financave (Drejtoria e Administrimit dhe Shitjes së Pronave Publike) dërgon për publikim. Krahas këtij publikimi bëhen njoftime në televizion, në radio, si dhe në internet. Në internet (faqja e Ministrisë së Financave) njoftohen edhe treguesit ekonomikë e teknikë të shoqërisë (llogaritë vjetore).
Kjo procedurë zbatohet në të gjitha rastet e publikimit për shitje të paketave të aksioneve shtetërore.”.
b) Pika 3 ndryshohet, si më poshtë vijon:
“3. Brenda periudhës së publikimit në Buletinin e Njoftimeve Publike, Ministria e Financave (Drejtoria e Administrimit dhe Shitjes së Pronave Publike) vendos pranë shoqërive, që privatizohen dhe në mjediset publike të vendndodhjes së subjektit, afishe me të dhënat e publikuara për këto shoqëri.”.
2. Në pikën 1 të shkronjës “C” të kapitullit I, fjalët “...në mbështetje të ligjit nr.7698, datë 15.4.1993 “Për kthimin dhe kompensimin e pronave ish-pronarëve”, të ndryshuar me akte të tjera nënligjore...” zëvendësohen me “...në mbështetje të ligjit nr.9235, datë 29.7.2004 “Për kthimin dhe kompensimin e pronave”, të ndryshuar, si dhe të ligjit nr.7698, datë 15.4.1993 “Për kthimin dhe kompensimin e pronave ish-pronarëve”, të ndryshuar, për procedurat para hyrjes në fuqi të ligjit nr.9235, datë 29.7.2004.”.
3. Në kapitullin II bëhen këto ndryshime dhe shtesa:
a) Paragrafi i parë i pikës 1 ndryshohet, si më poshtë vijon:
“Brenda 10 ditëve nga marrja e urdhrit të Ministrit të Ekonomisë, Tregtisë dhe Energjetikës (pika 3 e shkronjës “D” kapitulli I), Ministria e Financave (Drejtoria e Administrimit dhe Shitjes së Pronave Publike) fillon procedurën e publikimit për shitjen e paketës së aksioneve. Afati i publikimit është 30 ditë nga publikimi i parë në Buletinin e Njoftimeve Publike dhe bëhet në çdo botim të tij, brenda këtij afati. Data e parë e publikimit do të jetë data e përcaktuar në njoftimin, që Ministria e Financave (Drejtoria e Administrimit dhe Shitjes së Pronave Publike) dërgon për publikim. Brenda periudhës së publikimit në Buletinin e Njoftimeve Publike, Ministria e Financave (Drejtoria e Administrimit dhe Shitjes së Pronave Publike) vendos afishe me të dhënat e botuara për shoqëritë që privatizohen.”.
b) Pas paragrafit të parë të pikës 8 të shkronjës “A”, shtohet një paragraf, me këtë përmbajtje:
“Pjesëmarrësve të tjerë në ankand u kthehet vlera fillestare, prej 30 përqindësh, vlerë kjo e parapaguar për pjesëmarrje në ankand.”.
c) Pika 9 shfuqizohet.
ç) Pika 2 e shkronjës “B” ndryshohet, si më poshtë vijon:
“2. Procedurat e shitjes së paketës së aksioneve për publikun fillojnë me publikimin në Buletinin e Njoftimeve Publike. Afati i publikimit është 30 ditë nga publikimi i parë dhe bëhet në çdo botim të Buletinit të Njoftimeve Publike, brenda këtij afati. Data e parë e publikimit është data e përcaktuar në njoftimin, që Ministria e Financave (Drejtoria e Administrimit dhe Shitjes së Pronave Publike) dërgon për publikim. Brenda periudhës së publikimit në Buletinin e Njoftimeve Publike, Ministria e Financave (Drejtoria e Administrimit dhe Shitjes së Pronave Publike) vendos afishe me të dhënat e botuara për shoqëritë që privatizohen.”.
d) Pas pikës 9 të shkronjës “C” shtohet pika 10, me këtë përmbajtje:
“10. Në rastin kur kapitali themeltar i shoqërisë aksionare nuk ka ndryshim nga publikimi për privatizimin e shoqërisë, Ministria e Ekonomisë, Tregtisë dhe Energjetikës urdhëron transferimin e paketës së aksioneve në favor të ish-pronarëve të truallit (kur kjo procedurë nuk është realizuar), pa e shoqëruar me dokumentacion, sipas pikës 2 të këtij vendimi.”.
4. Kudo në vendim, për aq sa nuk është prekur nga ky ndryshim, emërtimet “Ministria e Ekonomisë, Publike dhe Privatizimit”, “Ministria e Ekonomisë” dhe “Agjencia Kombëtare e Privatizimit e degët e saj në rrethe” zëvendësohen, përkatësisht, me “Ministria e Ekonomisë, Tregtisë dhe Energjetikës” dhe “Ministria e Financave (Drejtoria e Administrimit dhe Shitjes së Pronës Publike)”.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 


VENDIM
Nr.45, datë 24.1.2007

 PëR SHPALLJEN E GJIREVE të RAGUZËS, 1 E 2, PORTE PËR STREHIMIN E MJETEVE DETARE të SEKUESTRUARA, MJETEVE DETARE Në RREZIK PËR NGJARJE TË JASHTËZAKONSHME DHE të MJETEVE DETARE JASHTË PËRDORIMIT 
(PORT RIFUXHO)

Në mbështetje të nenit 100 të Kushtetutës dhe të pikave 6 e 7 të nenit 18 të ligjit nr.9251, datë 8.7.2004 “Kodi Detar i Republikës së Shqipërisë”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:

1. Shpalljen e gjireve të Raguzës, 1 e 2, porte për strehimin e mjeteve detare të sekuestruara, të mjeteve detare, në rrezik për ngjarje të jashtëzakonshme, dhe të mjeteve detare jashtë përdorimit (port rifuxho).
2. Të gjitha mjetet detare të sekuestruara, mjetet, që përbëjnë rrezik për ndotjen e mjedisit apo për sigurinë në porte, si dhe ato jashtë përdorimit, të transferohen në gjiret e Raguzës, 1 e 2.
3. Të gjitha shpenzimet, për kryerjen e lëvizjes së mjeteve, vendosjen e tyre në gjiret e Raguzës, 1 e 2, kryerjen e shërbimeve dhe të veprimeve tregtare mbi mjetet, që do të strehohen në këto gjire, të përballohen nga pronari i këtyre mjeteve detare. Në rastet urgjente administrata e porteve mund të procedojë për lëvizjen e këtyre mjeteve në gjiret e Raguzës, 1 dhe 2, për llogari të shpenzimeve të pronarëve të këtyre mjeteve.
4. Ngarkohen Ministria e Punëve Publike, Transportit dhe Telekomunikacionit dhe Ministria e Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 



VENDIM
Nr.48, datë 31.1.2007

PËR PËRCAKTIMIN E RREGULLAVE PËR MBAJTJEN, PËRBËRJEN, AFATET E PËRDORIMIT E TË ZËVENDËSIMIT TË UNIFORMËS DHE TË PAJISJEVE E TË MJETEVE TË TJERA, NË PËRDORIM TË PUNONJËSVE TË SHËRBIMIT PYJOR

Në mbështetje të nenit 100 të Kushtetutës dhe të pikës 3 të nenit 9 të ligjit nr.9385, datë 4.5.2005 “Për pyjet dhe shërbimin pyjor”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Punonjësit e Shërbimit Pyjor të Republikës së Shqipërisë pajisen me uniformë dhe me mjete të tjera, si: armatim, tabela e shenja të nevojshme për të kryer detyrat.
2. Uniformat e punonjësve të policisë pyjore dhe menaxhimit të shërbimit pyjor kanë shenja dalluese nga njëra-tjetra. Uniformat,  elementet përbërëse, simbolet, ngjyra, afatet e përdorimit dhe paraqitja grafike e tyre përcaktohen në shtojcat 1, 2 e 3 të lidhjes 1, që i bashkëlidhet këtij vendimi.
3. Uniforma u jepet punonjësve pa pagesë.
4. Mbajtja e uniformës është e detyrueshme për kohën e punës së programuar për të gjithë punonjësit e shërbimit pyjor.
5. Specifikimet teknike, që duhet të plotësojë lënda e parë, për prodhimin e çdo artikulli të veçantë të uniformave, si dhe rregullat e sjelljes me uniformën përcaktohen në rregulloren e miratuar nga Ministri i Mjedisit, Pyjeve dhe Administrimit të Ujërave.
6. Punonjësit e Policisë Pyjore pajisen me armë, sipas ligjit nr.7566, datë 25.5.1992 “Për armët”. Tipi i armës dhe mjetet e tjera në përdorim përcaktohen me udhëzim të përbashkët të Ministrit të Mjedisit, Pyjeve dhe Administrimit të Ujërave dhe Ministrit të Brendshëm.
7. Fondet për përgatitjen e uniformave të përballohen nga buxheti i vitit 2007, miratuar për Ministrinë e Mjedisit, Pyjeve dhe Administrimit të Ujërave.
8. Ngarkohet Ministria e Mjedisit, Pyjeve dhe Administrimit të Ujërave për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Sali Berisha





Lidhja 1

Shtojca 1

1. Punonjësi i Policisë Pyjore, për kryerjen e detyrave, ka dy lloje uniformash:
1) uniforma e zyrës;
2) uniforma e punës.
2. Uniforma e  zyrës përmban:
a) xhup dimëror ngjyrë jeshilE të pyllit, me stemën e Policisë Pyjore në mëngën e krahut të majtë dhe me stemën e Shërbimit Pyjor në lartësinë e gjoksit në anën e majtë;
b) xhaketë monopetë prej stofi të përzier (lesh + terital) me ngjyrë jeshile të pyllit. (Në mëngën e krahut të majtë vendoset stema e Policisë Pyjore, kurse stema e Shërbimit Pyjor vendoset mbi sipërfaqen e xhepit në anën e majtë.);
c) pantallona të gjata prej të njëjtit stof si xhaketa;
d) kapelë prej stofi si të kostumit me emblemën përkatëse;
e) pulovër me jakë në formë V-je (Në mëngën e krahut të majtë vendoset stema e Policisë Pyjore, kurse stema e Shërbimit Pyjor vendoset në gjoks në anën e majtë.);
f) këmishë me mëngë të gjata prej pupline të përzier (pambuk +poliestër), ngjyrë bezhë të hapur (Në mëngën e krahut të majtë vendoset stema e Policisë Pyjore, kurse stema e Shërbimit Pyjor vendoset mbi sipërfaqen e xhepit në anën e majtë.);
g) kravatë prej stofi si e kostumit;
h) këpucë gjysma me lidhëse të zeza;
3. Uniforma e punës përmban:
a) xhaketë verore me ngjyrë jeshile të pyllit, me stemën e Policisë Pyjore në mëngën e krahut të majtë dhe me stemën e Shërbimit Pyjor në lartësinë e gjoksit në anën e majtë;
b) pantallona të gjata me material të njëjtë me xhaketën;
c) kapelë verore me shkrimin ngjyrë të verdhë “Policia Pyjore”;
d) këpucë ngjyrë të zezë me qafa;
e) bluzë pambuku me mëngë të shkurtra, e cila ka të stampuar në gjoks “Policia Pyjore” në krahun e majtë, kurse në mëngën e krahut të majtë, stemën e Policisë Pyjore;
f) rrip pantallonash;
g) pelerinë shiu;
h) dorashka dimërore.
4. Simbolet
4.1 Kapela
a) Emblema vendoset 1 cm mbi shiritin e kapelës së uniformës së zyrës. Përmasat e emblemës janë 5 cm gjerësi dhe 5.5 cm lartësi. Ajo paraqet katër gjethe lisi të ndërthurura me njëra tjetrën, në mënyrë që të krijojë formën e një kurore gjethesh lisi si simbol i pyllit. Të dyja anët janë të lidhura me një fjongo të stilizuar vendosur në mes tyre. Në ndërthurjen e gjetheve stilizohen dy fruta lisi.
b) Shiriti i kapelës vendoset në pjesën e përparme mbi strehën e kapelës, ngjitur me të, dhe fiksohet me dy kopsa të vogla metalike të vendosura 1 cm nga cepat anësorë të strehës. Shiriti është 28-30 cm i gjatë dhe 1.5 cm i gjerë, i zbukuruar nga e majta dhe e djathta me gjethe lisi, të cilat afrohen me njëra-tjetrën në qendër të shiritit në një distancë 0.5 cm. Emblema, shiriti dhe kopsat janë ngjyrë ari: materiali plastik, metalik ose tekstil.
c) Streha është prej materiali plastik me lustër, e zezë në formë ovale. Ajo vendoset poshtë bazës rrethore, pak pjerrtas, në pjesën ballore të kapelës.
5. Shenja zije: shenja të zisë, për raste fatkeqësish, përbëhen prej një shiriti cope të zezë me përmasa 5 x 2 cm dhe mbahet në pjesën e sipërme të krahut të majtë nën stemën e Policisë Pyjore.
6. Stema e Policisë Pyjore mbahet në mëngën e krahut të majtë të xhupit, xhaketës ose këmishës, 8 cm nën të qepurën e supit, në qendër të pjesës së sipërme të mëngës. Ajo është prej tekstili (stofi) të gomuar dhe përbëhet prej dy pjesësh: bazamenti, që qepet në pjesën e xhaketës ose të këmishës dhe është me ngjitëse rrobe; mbi këtë ngjitet pjesa e stemës që ka shenjat dalluese. Stema ka formë parzmoreje, ajo është një copë tekstili me sfond jeshil, e kufizuar me shirita, njëri i kuq dhe tjetri i zi, simbole të flamurit. Në mes të saj, me ngjyrë të verdhë, janë dy gjethe lisi, të kryqëzuara, dhe poshtë tyre dy fruta lisi me ngjyrë kafe. Në të dy krahët është shkruar “Policia Pyjore” në të njëjtin drejtim me shiritin kufizues të stemës. Përmasat e saj maksimale në ekstreme janë 9 x 9 cm.
7. Stema e Shërbimit Pyjor Shqiptar është prej tekstili (stofi) të gomuar dhe përbëhet prej dy pjesësh: bazamenti, që qepet mbi sipërfaqen e xhepit të majtë të xhaketës së uniformës së zyrës së Policisë Pyjore dhe në anën e majtë në gjoks në xhaketën e uniformës së punës dhe në xhup. Ajo është me ngjitëse rrobe, mbi këtë ngjitet pjesa e stemës që ka shenjat dalluese. Stema ka formë të rrumbullakët, ajo është një copë tekstili me dekoracionin përkatës. Stema kufizohet nga ana e jashtme me një shirit të zi. Në perimetrin e saj shkruhet “Shërbimi Pyjor i Shqipërisë”. Shkrimi i mësipërm kufizohet nga ana e brendshme me dy shirita rrethorë, njëri i kuq dhe tjetri i zi, simbole të flamurit kombëtar. Në fushën e rrethit të brendshëm stilizohen dy kreshtat e një mali, dy bredha me madhësi të ndryshme të vendosur mbi dekoracion të ndërthurur të ngjyrave jeshile që simbolizojnë pyllin. Në sfond aplikohet bluja e hapur e qiellit. Stema ka diametër 6 cm. 
8. Kopsat metalike janë ngjyrë ari dhe në qendër të tyre kanë shenjën dalluese të shqiponjës. Ato ndahen në të mëdha dhe të vogla. Kopsat e mëdha janë me diametër 2.5 cm dhe përdoren për mbërthimin e xhaketës, kurse kopsat e vogla janë me diametër 1.5 cm dhe përdoren për mbërthimin e xhepave, fiksimin e shiritit të kapelës dhe për xhepat false.
9. Të dy cepat e jakës së xhaketës kanë nga një simbol që përfaqëson një pemë bredhi mbi sfond jeshil, kufizuar nga një shirit i verdhë. Bredhi është me ngjyrë të verdhë dhe ndodhet në mes të simbolit. Simboli ka përmasa 2.5 x 5.5 cm.
5. Lista e përbërjes dhe afatet e përdorimit:
a) Afatet e përdorimit për uniformën e zyrës

	Nr.
	Uniforma e zyrës
	Njësia matëse
	Sasia
	Përdorimi në vite shërbimi

	1.
	Kostum (xhaketë +2 palë pantallona+kapele)
	komplet
	1
	2

	2.
	Xhup
	copë
	1
	3

	3.
	Këmishë me mëngë të gjata
	copë
	4
	2

	4.
	Kravatë
	copë
	2
	2

	5.
	Rrip pantallonash
	copë
	1
	2

	6.
	Këpucë gjysma
	palë
	1
	1

	7.
	Pulovër me jakë V
	copë
	1
	2



b) Afatet e përdorimit për uniformën e punës

	Nr.
	Uniforma e punës
	Njësia matëse
	Sasia
	Përdorimi në vite shërbimi

	1.
	Kostum (xhaketë verore +2 palë pantallona +kapele)
	komplet
	1
	2

	2.
	Bluzë me mëngë të shkurtra
	copë
	4
	2

	3.
	Këpucë me qafa
	palë
	1
	1

	4.
	Mbajtëse arme prej lëkure
	copë
	1
	5

	5.
	Mbajtëse karikatori prej lëkure
	copë
	1
	5

	6.
	Çantë zyre
	copë
	1
	4

	7.
	Pelerinë shiu
	copë
	1
	4

	8.
	Dorashka dimërore
	palë
	1
	4




Shtojca II

1. Punonjësi i strukturës menaxhuese të Shërbimit Pyjor gjatë kryerjes së detyrës përdor dy lloje uniformash:
1) Uniforma dimërore
2) Uniforma verore.
2. Uniforma dimërore përmban:
i) xhup dimëror ngjyrë jeshile të pyllit, me stemën e Shërbimit Pyjor në lartësinë e gjoksit në anën e majtë;
j) xhaketë monopetë prej stofi të përzier (lesh+terital) me ngjyrë jeshile të pyllit; në anën e majtë aplikohet stema e Shërbimit Pyjor;
k) pantallona të gjata prej të njëjtit stof si xhaketa;
l) këmishë me mëngë të gjata, puplin e përzier (pambuk+poliestër), ngjyrë bezhë të hapur; në anën e majtë aplikohet stema e Shërbimit Pyjor;
m) pulovër me jakë  në formë “V”-je; në anën e majtë aplikohet stema e Shërbimit Pyjor;
n) kravatë prej stofi si e kostumit, me stemën e Shërbimit Pyjor;
o) këpucë me qafa, me lidhëse të zeza;
p) pelerinë shiu;
q) dorashka dimërore.
3. Uniforma verore:
i) xhaketë verore me ngjyrë jeshile, me stemën e Shërbimit  Pyjor në anën e majtë;
j) pantallona të gjata me material të njëjtë me xhaketën;
k) këpucë gjysma me ngjyrë të zezë;
l) këmishë me mëngë të shkurtra, pupline të përzier (pambuk+poliestër), ngjyrë bezhë të hapur; në anën e majtë  aplikohet stema e Shërbimit Pyjor; 
m) rrip pantallonash.
4. Simbolet
4.1 Stema e Shërbimit Pyjor Shqiptar është prej tekstili (stofi) të gomuar dhe përbëhet prej dy pjesësh; bazamenti, që qepet mbi sipërfaqen e xhepit të majtë të xhaketës së uniformës së zyrës së Policisë Pyjore dhe anën e majtë në gjoks në xhaketën e uniformës së punës dhe në xhup. Ajo është me ngjitëse rrobe, mbi këtë ngjitet pjesa e stemës që ka shenjat dalluese. Stema ka formë të rrumbullakët, ajo është një copë tekstili me dekoracionin përkatës. Stema kufizohet nga ana e jashtme me një shirit të zi. Në perimetrin e saj shkruhet “SHËRBIMI PYJOR I SHQIPËRISË”. Shkrimi i mësipërm kufizohet nga ana e brendshme me dy shirita rrethorë, njëri i kuq dhe njëri i zi, simbole të flamurit kombëtar. Në fushën e rrethit të brendshëm stilizohen dy kreshtat e një mali, dy bredha me madhësi të ndryshme të vendosur mbi dekoracion, me ndërthurje të ngjyrave jeshile, që simbolizojnë pyllin. Në sfond aplikohet bluja e hapur e qiellit. Stema ka diametër 6 cm.
4.2 Në xhup, xhaketë, këmisha, bluza, mbi xhepin e vogël, në lartësinë e gjoksit, vihet e stampuar stema e Shërbimit Pyjor Shqiptar, me diametër 50 mm.
5. Lista e përbërjes dhe afatet e përdorimit:
a) Afatet e përdorimit për uniformën dimërore

	Nr.
	Uniforma dimërore
	Njësia matëse
	Sasia
	Përdorimi në vite shërbimi

	1.
	Kostum (xhaketë+2 palë pantallona)
	komplet
	1
	2

	2.
	Xhupa
	copë
	1
	3

	3.
	Këmisha me mëngë të gjata
	copë
	4
	2

	4.
	Kravatë
	copë
	2
	2

	5.
	Rrip pantallonash
	copë
	1
	2

	6.
	Këpucë me qafa
	palë
	1
	1

	7.
	Pelerinë shiu
	copë
	1
	4

	8.
	Dorashka dimërore
	palë
	1
	4

	9.
	Pulovër me jakë V
	copë
	1
	2


 
b) Afatet e përdorimit për uniformën verore

	Nr.
	Uniforma verore
	Njësia matëse
	Sasia
	Përdorimi në vite shërbimi

	1.
	Kostum (xhaketë+2 palë pantallona)
	komplet
	1
	2

	2.
	Këmishë me mëngë të shkurtra
	copë
	4
	2

	3.
	Këpucë gjysma
	palë
	1
	1

	4.
	Çantë zyrtare
	copë
	1
	4






SHTOJCA III

ALBUMI ME FOTOGRAFITË E UNIFORMAVE




Uniforma e zyrës së POLICISË PYJORE

Uniforma Dimerore e zyres se POLICISE PYJORE

	Uniforma e punes se POLICISE PYJORE

Uniforma e Dimerore e Struktures Menaxhuese



[image: ]










	Uniforma Verore e  Struktures Menaxhuese 

VENDIM
Nr.49, datë 31.1.2007

PëR SHPALLJEN E EKOSISTEMIT NATYROR Të MALIT ME GROPA-BIZë-MARTANESH “Peizazh i MBROJTUR”

Në mbështetje të nenit 100 të Kushtetutës dhe të neneve 13, pika 1, e 23 të ligjit nr.8906, datë 6.6.2002 “Për zonat e mbrojtura”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

VENDOSI:

1. Shpalljen e ekosistemit natyror të Malit me Gropa-Bizë-Martanesh “Peizazh i mbrojtur”, sipas hartës, që i bashkëlidhet këtij vendimi.
2. Kufijtë e këtij peizazhi të mbrojtur janë, si më poshtë vijon:
Veri: Qafa e Murrizës (4417506,12L/4588637V), vijon me rrugën automobilistike për te Guri i Bardhë, Kroi i Ftohtë (1198,0 m), qafa e Qershisë, maja e Zabelit të Madh, te ura e Thanës, ndjek rrugën automobilistike Guri i Bardhë-Tiranë, përroin dhe grykën e Shehut, vazhdon përgjatë lumit të Matit, deri e bashkimi me përroin e Lenës, vazhdon përgjatë përroit të Lenës e të Lajthisë deri e kryqëzimi i rrugëve për këmbësorë, kuota 1 870,6 m (4441735L/4583160,58V);
Lindje: Kryqëzimi i rrugëve për këmbësorë, kuota 1870,6 m (4441735L/4583160,58V), kalon Qafën e Drerit, livadhet e Kolgrekut, vijon drejt qafës së Prevallit, te ujëvara e Zallit të Vardarit, fushat e Palemit, Rrahi i Hasramës, maja e Sadokut, shpati i Skorës, ndjek rrugën e Rinisë deri te Guri i Muzhaqit (1661,7 m) (4436149,74L/4576092,62V);
Jug: Guri i Muzhaqit (1661,7 m) (4436149,74L/4576092,62V), ndjek rrugën për këmbësorë, poshtë kuotave 1588,0 m, 1562,0 m, 1412,0 m, 1408,0 m, 1435,0 m, 1348,0 m, 1358,0 m, kurrizin ujëndarës deri në majën e Sukës (1542 m) kalon në qafën e Rinasit (1538,0 m) në majën e Kësulës (1622 m), ndjek rrugën automobilistike për në Kollogjesh, në kuotën 1422 m, në qafën e Shpellzës, kuotën 1213,0 m, malin e Kol Gjergjit, qafën e Shëngjinit (1187 m), kuotën 1207 m, deri te Maja e Fagut (1443,8 m) (4420258,08L/4574326,63V);
Perëndim: Maja e Fagut (1443,8 m) (4420258, 08L/4574326,63V), ndjek përroin e Vavilëz, pranë Shëngjinit të Madh deri te ndërprerja me lumin e Erzenit, në afërsi të fshatit Burimas, dhe më pas ndjek kufirin e parkut kombëtar “Mali i Dajtit” deri në qafën e Murrizës (4417506,12L/4588637V).
3. Peizazhi i mbrojtur i Malit me Gropa-Bizë-Martanesh ka një sipërfaqe 25 266,42 ha, ku përfshihen:
a) Sipërfaqe pyjore, ripyllëzime, pyje të rralla, 
tokë me bimësi pyjore						18 290,37 ha;
b) Sipërfaqe bujqësore dhe pemëtore				1 452,92 ha;
c) Sipërfaqe kullosore, livadhe e me bimësi të rrallë		5 485,60 ha;
ç) Sipërfaqe urbane, e përzier me tokë bujqësore, 
pemëtore e pyjore 						      37,53 ha.
4. Peizazhi i mbrojtur i Malit me Gropa-Bizë-Martanesh ndahet në nënzona, ruajtjeje e administrimi, si më poshtë vijon:
a) Zona qendrore, me sipërfaqe 13 752,51 ha  (e shënuar në hartë me “ZQ”), përfshin habitatet, pyjore natyrore të Brozhbardhetit, Snoit të Madh e të Vogël, Bizës, Ballenjës, Martaneshit, Panjetit dhe pjesë të pyjeve të Kostenjës. Ajo përcaktohet si zonë me vlera të larta për natyrën e biodiversitetin dhe në të zbatohet shkalla e katërt e mbrojtjes, që siguron një territor të pashqetësuar dhe në përputhje me kriteret e administrimit të poligonit kombëtar.
b) Zona e përdorimit të qëndrueshëm, me sipërfaqe 3 001,11 ha (e shënuar në hartë me “ZPQ”), në të cilën lejohen veprimtaritë ekonomike, si dhe mund të ushtrohen veprimtari të reja, vetëm pasi të pajisen me lejet përkatëse. Në këtë zonë përfshihen pyjet e Fagut, ato rreth Shëngjinit të Madh, të Vërrisë, të Linosit dhe të Peshk-Lenës. Në zonën e përdorimit të qëndrueshëm të zbatohet shkalla e katërt e mbrojtjes, në përputhje me kriteret e administrimit të poligonit kombëtar.
c) Zona e përdorimit tradicional, me sipërfaqe 7 687,82 ha (e shënuar në hartë me “ZPT”), e cila mundëson vazhdimin e veprimtarive, tradicionale dhe ekonomike. Në këtë zonë përfshihen territoret bujqësore, pyjore e kullosore, si dhe ato rreth qendrave të banuara të Malit me Gropa, Bizës dhe pjesë të Martaneshit. Në zonën e përdorimit tradicional të zbatohet shkalla e pestë e mbrojtjes mjedisore, sipas kritereve të administrimit të poligonit kombëtar.
ç) Zona rekreative, me sipërfaqe 824,98 ha (e shënuar në hartë me “ZR”), përbën zonën me mundësi rekreative në natyrë të hapur, në përputhje me funksionet e zonës së mbrojtur, vlerat ekologjike të peizazhit natyror dhe vlerat, turistike e kulturore. Në këtë zonë përfshihen lugina e Valit, pjesë të Malit me Gropa dhe rajoni rreth teqesë së Martaneshit. Në zonën rekreative të zbatohet shkalla e katërt e mbrojtjes.
5. Ministria e Mjedisit, Pyjeve dhe Administrimit të Ujërave, Ministria e Mbrojtjes dhe ministritë e tjera të linjës, në bashkëpunim me njësitë e qeverisjes vendore, me organet e specializuara kërkimore-shkencore, me përfaqësuesit e biznesit dhe të pronarëve privatë, hartojnë planin e menaxhimit të peizazhit të mbrojtur.
6. Ngarkohen Ministria e Punëve Publike, Transportit dhe Telekomunikacionit, Ministria e Turizmit, Kulturës, Rinisë dhe Sporteve dhe Ministria e Mbrojtjes, në bashkëpunim me ministritë e tjera të linjës dhe njësitë e qeverisjes vendore, të kryejnë studimin urbanistik rajonal të zonës, në përputhje me synimet dhe objektivat e menaxhimit të peizazhit të mbrojtur e të administrimit të poligonit kombëtar.
7. Sipërfaqja e poligonit të Bizës të administrohet nga Ministria e Mbrojtjes.
8. Ministria e Mjedisit, Pyjeve dhe Administrimit të Ujërave, brenda strukturës së vet organizative, bashkëpunon me strukturat përkatëse të Ministrisë së Mbrojtjes për administrimin e zonës së mbrojtur.
9. Ngarkohen Ministria e Mjedisit, Pyjeve dhe Administrimit të Ujërave, Ministria e Mbrojtjes dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 

Abonimet vjetore mund të bëhen pranë Postës Shqiptare 
ose pranë Qendrës së Publikimeve Zyrtare, në adresën: Bulevardi “Zhan d'Ark”, 
prapa ish-ekspozitës "Shqipëria Sot", nr.tel: 04 267 468
Çmimi i abonimit për Fletoret Zyrtare 2006 është 16 000 lekë.

